INTLANGANISO EYI NGQUNGQUTELA YABA FUNDISI.

Ngowamashumi omabini anesine namhla umnyaka imana dbako e-Qonce lentlanganiso iyingqungqutela yaba Fundisi. Nje ngesiko layo, ihlangene ngentsaaa yolwe-Sine, ngomhla we 5 ku July, beliqola elimnandi abafundisi abayizileyo bamahlelo ngamahlelo. Umongameli wayo ngu Rev. Richard Birt, ingwevu eseliminyaka imashumi mahlanu yafikayo kweli lizwe pakati kwe Midange, eaele namhla ilalise e-Ncemera. Yakuba ivulwe ngomtandazo, umonga- meli ucele ingxelo-micimbi, efundwe ke ngu Rev. John D. Don, u-Nobala wayo.

Ingxoxo ebe namandla yepatelele ku Selo lo Tywala, ekufumaneke ukuba obu babantsundu ngumdungudelisi omkulu otintela ukuhambela pambili kwe Lizwi. Kule ngxo- xo bate bavelela ubunqina obufezekileyo bokuba utywala babantsundu bukokelela ngqokobo-Mlungu i-Brandi, noku- ba kanjako bugqitisele ngoku ukuselwa kunakoko bebu- njalo kumaxesha angapambili, yabe se ilisiko elandileyo ngoku ukubuxuba obu bemitombo ne brandi. Kumiswe i-Komiti yaba Fundisi abantsundu ukuba bab'ale incwadi eyakutunyelwa kwi Remente zakowabo, itete ngeziganeko ezibi zo Tywala bama-Xosa. Kuvunyelwene kanjako ukuba ingayekwa imigudu eyenziwayo, yokulwa nokwanda kwe ntengiso ye Brandi; ukubongoza i-Palamente ukuba ivale inkanti, nokuncipisa ngerafu ezipakamileyo amalungelo akoyo ngoku okuzuzwa ngokusisulu kotywala base Mlu- ngwini.

Kuleswe amapepa ngamapepa avelisa amacebo okuqu- tywa komsebenzi kwizipaluka zawo zonke. Pakati kwalo mapepa elibalulekileyo libe lelifundwe ngu Miss Sturrock, umfundisikazi wase Ncemera, elixoxe ngo “ Msebenzi opa- kati kwa Bafazi ne Ntombi.” Kuvunyelwene yintlangani- so yaba Fundisi ekubeni makubeko u Manyano lwama Kristukazi, oluyakuti lube nentlanganiso yalo ; nokwenzi- •wa kwama “ Kaya ” amankazana ezidolopini ayakugcina ubuhle besimilo. Kumiswe i-Komiti yaba Fundisikazi abango Miss Sturrock, e-Ncemera, Mrs. Muirhead, e- Lovedale, Miss Blair, e-Mgqakwebe, Miss Bond, e-Nxaruni. Mrs. Harper no Mrs. Roper, e-Qonce, ukuba avane namanye amanenekazi kwezinye indawo ngalomsebenzi.

Amanye amapepa afundiweyo atete nge “ Ntlalo yaba- Ntsundu ezi Dolopini” nge “ Zikula ze Sabata,” nge “ Cebo Lokuyolisa Izikungo,” ne “ Ndlela Yokuncedisa kwama Kristukazi e-Lizwini ” elifundwe ngu Rev. P. J. Mzimba —nesilishieilela intloko zalo namhlanje.

Owona mcimbi ubalulekileyo, we Ngqungqutela ube ngowo kudunyiswa kwe Jubili yo Mongameli wayo u Rev. Richard Birt esibala ngayo komnye umhlati wesi *Sigidi- mi.*

Akulityalwanga kanjako ukukuzwa kompanga welungu layo, nombali weyangapambili iminyaka, u-Rev. John A. Chalmers.

Kunyulwe u-Hon. Charles Brownlee ukaba aze onga- mele eyonyaka ozayo i-Ngqungqutela, kwenziwa nezinye indawa-ndawana, kwaqukunjelwa.

INDLELA ANGATI AMAKRISTUKAZI ANCEDI-

SE NGAZO UMSEBENZI WELIZWI.

Yindawo enkulu kakulu le, ebesifanele sonke ukuyitanda, kuba umsebenzi we Lizwi wohambiseleka pambili ikakulu ngokuti sisebenzise kuwo izandla u-Tixo azibeke kuti.

Ilizwi eli yinto ebukekayo, libukeka ikakulu xana liku- mntu oyinkazana. Amankazana ngabantu abanoluvo olu- namandla, abalamkela ilizwi ngentliziyo.

1. Abafazi belilizwe bafanele kakulu ukulibulela ilizwi lika Tixo. Libakulula *becinezelwe pantsi nzima* yintlalo

yobuhedeni. Ubuhedeni kuwo onke amazwe nakuzo zonke intlanga buyamcinezela umfazi, kodwa ubuhedeni bentlanga zasema-Xoseni umfazi bumtwalisa intsizi nenkatazo ezipa- ntse ukugqita nakwezo buhedeni base India. Intombi ibinyanzelwa ngegunya ukuba yendele kwi xeketi lomfo engamtandiyo, mhlaumbi kwisilima, mhlaumbi kwinkatavu yexego, nokuba sel’ileli nemibimbi, lizikewu, lizincwe, name- hlo sel’esoloko elila ngati anecapoti; ib’inyanzelwa ngo- mnquma inzwakazana nguyise, nabanakwayo, kuba eloxego linenkomo. Namhla intombi zendela kwinzwana ezitandwe zizo. Omnquma wenduku wapuliwe kukukanya kwe Lizwi. Abafazi bebenkulwa ngendukwazana izolo nemihla ; kude kupume nemipefumlo—kwabanye ngezizatwana ezideleki- leyo kakulu. Ilizwi libakulule kakulu.

1. Abantu abati b*adle ngokulamkela msinya ilizwi lika Tixo ngamankazana.* Kwa kwimini zaba Postile, xa babe- lishumayela ezintlangeni zabahedeni bekudla ngokuti lamkelwe ngabafazi kuqala, amadoda alandele. Nanje- ngalamini o-Paulos, e-Filipi, babemana beshumayela kuba- fazi ngase mlanjeni waza u-Lydia walamkela ilizwi. Ngoko ke ama-Kristukazi afanele ukuncedisa emsebenzini welizwi kuba kudla ngokukolwa abafazi kuqala.
2. Abafazi bafanele ukuvunyelwa basebenze emsebenzini welizwi ngokuba nyabona *baninzi ezirementeni.* Kanikangele ezityalikeni, elona qela lininzi lelabafazi, kanikangele kumalungu eremente elona qela lininzi lelabafazi; kanika- ngele kumabuzwa nakusapo lwezikula ze-Sabata elona qela lininzi lelentombi, kanide nikangeie nasezi kuleni zemini, kwimizi ngemizi, ukuba nakona elona qela lininzi asililo na elamantombazana ?

Kufanelekile na, kulungile na, ukuba umhlambikazi owona ’mninzi u-Kristu Yesu, i-Nkosi yetu, ewubize ebu- nyameni wawungenisa ebomini ungasetyenziswa ? Umlilo we-Gospile ka Yesu Kristu owapenjwa nguye, umelwe kukulitshisa lonke ilizwe lobuhedeni. Bavele e-Yurope abafundisi, nase Amerika, bepete umlilo we-Gospile. Ama- hlatikazi amnyama ’ obudenge buka Mahomed ayavuta namhla, oda abe lututu; izikunikazi ezomileyo ezidala zo- tixo wobu-Hindu zingama gqengengqenge kukutshiswa yi- Gospile,—zoda zipele; amadobokazi amakulu azalise intaba zobudenge base Afrika—yatsha,—yimililo kwizizwe ngezizwe ehamba ipenjwa ngabafundisi bale Gospile: kuyafuneka ke kakulu ukuba ati wonke umntu omamkeleyo u-Kristu, ancedise ukukaulezisa ivangeli Yake ukuba ifikele bonke abantu.

II. Indlela angati um-Kristukazi ancedise ngazo umsebe- nzi welizwi—

1. *Kukufundisa.* Indlela zokulifundisa ilizwi zininzi abe ngati ama-Kristukazi azenze. Kuko ukuya kubahede- ni abaxelele ngotando luka Kristu kuboni, abamemele ezityalikeni ngomhla we-Sabata. Kuko ukongamela intla- nganiso zemitandazo pakati kwe rementekazi yodwa. Kuko ukufundisa ilizwi lika Tixo kwizikula ze-Sabata naba- ntwana. Kuko ukukutaza umvumo ezinkonzweni zetya- like ngokuti amacikokazi abe kwiqela labahlabeli *ekwaya- reni,*
2. *Ukuncipisa ukuncola.* Kuko ukuncbla kwentliziyo, kwesimilo, nokomzimba, okunokutshitshiswa ngama-Kristu- kazi. Kuko imidlalwana pakati kwentombazana nabafana ebonwa kwa isaqala ngabantu abangonina babantwana iyekelelwe, kanti iqubela ekonakaliseni isimilo. Um-Kristu. kazi kanjalo ubefanele ukunyamekela isiqu sake angadla- vuzeli. Uti umfazi akuyakazelisa amadlavu ange upambe- ne intloko. Intokazi ezibomvu zizidla ngembola equqwe ka- kuhle. Ebefanele owelizwi ukuzidla ngento esemzimbeni ihlale ingenantsila, ingemajacu. Alumkeleka njalo indlu yake ihlale itshayelwa, isindiwe; nengubo ziye ngendawo yazo. Kude kuye ebantwaneni nakumninindlu. Kuko amadoda anezindlu kanti akazange akangelelwe ngabafazi bawo ukuba avaselwe nehempe le yodwa; nokuba yintonina

58 ISIGIDIMI SAMAXOSA AUGUST 1, 1888